PATVIRTINTA Joniškio r. Skaistgirio gimnazijos direktoriaus 2021 m. rugsėjo 16 d.

 įsakymu Nr. V-69

**JONIŠKIO R. SKAISTGIRIO GIMNAZIJOS**

**OLWEUS PROGRAMOS KOKYBĖS UŽTIKRINIMO SISTEMOS (OPKUS) PLANAS**

1. **Gimnazijos aprašymas**

 Gimnazijoje yra skaitykla ir biblioteka, dirba pagalbos mokiniui specialistai: specialusis pedagogas, logopedas, socialinis pedagogas, psichologas, visuomenės sveikatos priežiūros specialistė. Bendradarbiaujama su Skaistgirio, Žagarės seniūnija, Joniškio policijos komisariatu, Joniškio rajono savivaldybės vaiko teisių apsaugos tarnyba, Joniškio rajono savivaldybės švietimo skyriumi, sveikatos priežiūros ir kitomis įstaigomis ir institucijomis.

 Nuo 2015 metų gimnazija įgyvendina OLWEUS patyčių prevencijos programą. Vadovaujantis OLWEUS programos principais, gimnazijoje sukurta prevencinio darbo sistema, kuri integruota į bendrą gimnazijos veiklą. Visi gimnazijos bendruomenės nariai įgijo žinių ir kompetencijų, kaip atpažinti, veiksmingai stabdyti ir suvaldyti patyčias.

 Pagal OPKUS reikalavimus, 1-4,5-8, Ig-II g. klasėse sistemingai vedamos klasės valandėlės, vyksta mokymosi ir supervizijų grupių (toliau – MSG) užsiėmimai, vykdoma OLWEUS apklausos rezultatų sklaida.

          Po 2017 m. pavasarį mokykloje vykusio Olweus programos išorinio audito, 2017m. mokykla metams gavo teisę vadintis sertifikuota OLWEUS programos mokykla. Nuoseklus visos bendruomenės darbas buvo įvertintas teigiamai. 2019 m. pavasarį vyko OLWEUS programos išorinis auditas, kurio tikslas – nustatyti , ar mokykloje vykdomos veiklos ir gauti rezultatai atitinka reikalavimus, keliamus sertifikuotai OLWEUS programos mokyklai. 2019 m. vasarą mokykla gavo teisę dviems metams vadintis sertifikuota Olweus programos mokykla. 2021m. pavasarį vyko OLWEUS programos išorinis auditas, kurio tikslas – nustatyti , ar mokykloje vykdomos veiklos ir gauti rezultatai atitinka reikalavimus, keliamus sertifikuotai OLWEUS programos mokyklai. 2021 m. vasarą mokykla gavo teisę dviems metams vadintis sertifikuota Olweus programos mokykla.

**II. Gimnazijos filosofija ir vertybės**

 Mus vienija tikėjimas, jog laikas, praleistas Mokykloje, turi būti įdomus ir prasmingas. Mokiniams čia siekiame suteikti kiek įmanoma daugiau galimybių tobulėti, atsižvelgiant į jų amžių, gebėjimus ir poreikius. Čia kiekvienas mokosi ir nori būti mokomas Tai - prasmės, atradimų ir mokymosi sėkmės siekianti, bendruomenės susitarimais savo veiklą grindžianti mokykla. Tai- mokykla kiekvieno asmeninei sėkmei. Tai - Mokykla, į kurią norisi eiti.

 Gimnazijos bendruomenė – besimokanti, solidari, veikli, vienijanti atvirus, kūrybingus bei atsakingus žmones. Tradicijų puoselėjimas gimnazijoje stiprina bendruomenę, jungia skirtingų kartų žmones bei padeda demokratijos, pagarbos ir pagalbos principais grįsti tarpusavio santykius. Mokyklos bendruomenė - atvira bendravimui ir bendradarbiavimui. Mokykloje mokyklos administracijos, mokytojų, mokinių, tėvelių susitarimu kuriami pozityvūs, tarpusavio pagarba, parama, pasitikėjimu, bendromis vertybėmis grįsti santykiai. Mokykla puoselėja bendruomeniškumą, pozityvias vertybes( mandagumą, paslaugumą, rūpestį kitais, pagarbą, pasitikėjimą). Mūsų gimnazija užima stiprią poziciją miestelio gyvenime, čia verda gyvenimas, vyksta daug įdomių renginių. Mokykloje susitarta dėl elgesio taisyklių( normų), kuriose aiškiai reglamentuojamas tiek pozityvus/laukiamas, tiek neleistinas / nepageidaujamas mokinių elgesys. Yra numatyta mokinių skatinimo, motyvavimo už pozityvų elgesį būdų ir priemonių. Į gimnazijos saugios aplinkos kūrimą įtraukiami mokinių tėveliai. Ypač aktyviai dirba mokynių tarybos nariai.

 **III. Situacijos apibudinimas įgyvendinant patyčių prevencijos Olweus programą**

|  |  |
| --- | --- |
| *Kas sekasi geriausiai:** Mokiniai pastebi patyčias ir gerai sutaria tarpusavyje, jaučiasi saugūs mokykloje.
* Atsirado aiškūs susitarimai, kaip reaguoti patyčių atveju; darbuotojai

nelieka abejingi netoleruotinam elgesiui, bendruomenės nariai teikia nuoširdžią pagalbą vieni kitiems. • Organizuojami renginiai,palaikymo akcijos. | *Kas kelia didžiausią iššūkį (-us):* * Kaikurių mokinių kultūros stoka.
* Didėjantis kaikurių tėvų abejingumas vaikų elgesiui.

Sudėtingo elgesio vaikų integracija( bendruomeninių globos namų vaikų elgesys) |
| *Kas trukdo vykdyti programą:* * Nepakankamas kaikurių tėvų įsitraukimas į problemų sprendimą.
* Kaikurių mokinių kultūros stoka.
* Dalis darbuotojų kartais užmiršta užpildyti patyčių registracijos žurnalą.
 | *Kas labiausiai padeda įveikti iššūkį (-us):** Daugumos mokinių tėvams/globėjams patinka organizuojama veikla ir yra patenkinti, kad jų vaikai mokosi būtent šioje gimnazijoje
* Mokyklos bendruomenės atvirumas bendravimui ir bendradarbiavimui.
* Į gimnazijos saugios aplinkos kūrimą įtraukiami mokinių tėveliai.
 |

 Per šiuos metus, kai vykdoma prevencinė programa, mokiniai įgijo didesnę socialinę kompetenciją, ugdomas mokinių gebėjimas nagrinėti savo elgesį, didinamas mokinių sąmoningumas. Mokiniai skatina vieni kitus tinkamai elgtis ir netoleruoti patyčių.

 Mokyklos bendruomenės nariai džiaugiasi, kad išmokome/ mokomės bendrauti ir bendradarbiauti. Išmokome/mokomės kalbėtis, išsakyti savo nuomonę, priimti kitų žmonių nuomonę.

 2020-2021m.m.vyko nuotoliniai gimnazijos administracijos susitikimai su tėvais, mokytojais, mokiniais, kuriuose pasidalinta emocine savijauta, sėkmėmis, sunkumais, rūpesčiais. Vyko nuotoliniai gimnazijos administracijos susitikimai MicrosoftTeams platformoje su klasių auklėtojų ir mokomųjų dalykų mokytojais apie savijautą, sunkumus, sėkmes ir rūpesčius. Vyko metodinių grupių, VGK susitikimai, kuriose aptariamos iškilusios problemos, ieškoma sprendimo būdų. MSG susirinkimuose priimti nutarimai: vedant klasių valandėles į pokalbio temą integruoti patyčių problemas, įpareigoti mokytojus nepalikti mokinių kabinetuose be mokytojo priežiūros( esant kontaktiniam mokymuisi). Mokantis nuotoliniu būdu atkreipti dėmesį į elektronines patyčias. Siekti sumažinti patyčių skaičių nesaugiose gimnazijos vietose dirbant kontaktiniu būdu. Visose gimnazijos veiklose skatinti mokinių sąmoningą požiūrį į tarpusavio bendravimą internetinėje erdvėje.

 Išanalizavus mūsų mokyklos 2020 m. Olweus apklausos rezultatus džiugina, kad mokiniai mato, kad suaugusieji mokykloje, mokytojai bando sustabdyti patyčias.„Dažnai bando sustabdyti“- atsakė 32,10% mokinių ( 2019m. buvo 16,40%);„Beveik visuomet bando sustabdyti“- atsakė 33,00% mokinių.*(* 2019m.- 6,30%) *.*7,80% mokinių atsakė, kad kiti jų bendraamžiai pamatę patyčias beveik visuomet bando jas sustabdyti( 2019m. -6,30%).Mokiniams labai patinka mokykla. Teigiamai atsakė – 13,90% mokinių (*2019m. buvo- 11,6%).*Klasėje turi 6 ir daugiau draugų- atsakė 39,1% mokinių( *2019m. -32,8%)*.

 72,2% mokinių mano, kad per paskutinius keletą mėnesių iš jų niekas nesityčiojo.*(2019m.-65,10%).* Smagu, kad 37,7 % mokinių mano, jog jų klasės auklėtoja(-as) „daug“ padarė, kad sustabdytų patyčias. ( *2019m. -29,10%)*.Džiugina, kad 31,30% mokinių pastebėję, kad iš jų bendraamžio tyčiojasi, bando jam (jai ) padėti*.( 2019m. – 27,4%). 44,70%* mokinių tikrai neprisidėtų prie patyčių iš mokinio(-ės), kurios jie nemėgsta.( 2019m.-31,00%).

 Išanalizavus mūsų mokyklos Olweus apklausos rezultatus verčia sunerimti, kad 10,70% mokinių žiūri, stebi patyčias, bet nebando jų sustabdyti.( 2019m.- 10,50%).Mokinys(-ė) bijo, kad kiti mokiniai gali tyčiotis:14,8% mokinių „Kartais bijo“ ( 2019m. -13,40%) , 4,30% mokinių „ Dažnai bijo“( 2019m-2,40%. 5,20% mokinių rašo, kad neturi klasėje draugų*( 2019m. - 4,70%)* 6,10% mokinių galėtų prisidėti prie patyčių iš mokinio(-ės), kurio(-s) nemėgsta. *( 2019m.-4,00%)*66,70% mokinių tyčiojasi telefonu ir internete.*( 2019m. - 33,30%)***.** Išanalizuotos vietos kur daugiausia yra tyčiojamasi. 15,6% mokinių mano, kad žaidimų aikštelėje, sporto salėje*( 2019m. – 13,3%).* 12,50% mokinių mano, kad pakeliui į arba iš mokyklos *( 2019m. - 2,20%).* 6,30% mokinių mano, kad autobuso stotelėje.( *2019m.-0,00%).* 3,10% mokinių nurodo valgyklą.( *2019m.- 2,20%).* 25,00% mokinių mano, kad patyčios vyksta klasėje kai nėra mokytojo.( *2019m.- 15,60%).*

1. **Gimnazijos siekiai**

Skaistgirio gimnazija, remdamasi OLWEUS standartu, toliau sieks mažinti patyčių mastą gimnazijoje ir užkirsti kelią naujai atsirandančioms. Gimnazija pedagogų tarybos posėdžių bei susirinkimų, Patyčių prevencijos koordinacinio komiteto (PPKK) susirinkimų metu aptars su patyčių ir smurto prevencija susijusius klausimus. Bus analizuojami gauti mokinių patyčių tyrimo rezultatai. 5 kartus per metus vyks Mokymosi ir Supervizijų grupių (MSG) susirinkimai, aptariant šių susirinkimų reikšmę ir pasiekimus ir/ar sunkumus. Aktyviau stebimi „ karštieji“ taškai.

 Skaistgirio gimnazijoje reguliariai bus vedamos klasės valandėlės patyčių/bendravimo tematika bei bendradarbiaujama su mokinių tėvais siekiant mokinių saugumo didinimo mokykloje. Keletą valandėlių skirti prevencijai apie elektronines patyčias, jų pasekmes. Mokykla ragins tėvus domėtis tuo, ką vaikai veikia internete. Tėvams/globėjams bus siekiama pateikti saugumo internete rekomendacijų susirinkimų ir trišalių susitikimų metu, siunčiant informacinius laiškus. Mokyklos bendruomenės nariai laikysis keturių prieš patyčias nukreiptų taisyklių ir numatytų procedūrų bei veiksmų incidentų metu. Naujai atvykę mokiniai per klasių susirinkimus ir pirmąsias klasės valandėles bus supažindinami su OLWEUS patyčių prevencine programa, pagrindinėmis taisyklėmis, kaip teisingai reaguoti patyčių atveju, skatinami pasakyti apie pastebėtus patyčių atvejus klasės vadovui, budinčiam mokytojui ar programos koordinatoriui. Taip pat bus organizuojami užsiėmimai bei renginiai. Visa tai padės užtikrinti saugią mokymo/si aplinką.

 Gimnazijoje organizuojami renginiai, akcijos, vykdomi projektai, kurių vienas iš tikslų yra skatinti mokinius tinkamai bendrauti, dirbti komandoje ir būti tolerantiškiems vienas kito atžvilgiu.

 Kiekvienais metais gimnazija dalyvauja akcijoje „Sąmoningumo mėnuo be patyčių“ , „Tolerancijos dienos“ minėjime, rengia klasių naktis. Vyksta visos gimnazijos mokinių žygiai.

 Rengiant OPKUS planą 2021-2022 mokslo metams remtasi praėjusių mokslo metų OPKUS plano įgyvendinimo analize, KK ir MSG susirinkimų nutarimais, mokinių internetinės apklausos apie patyčias gimnazijoje rezultatais, vykdyto OLWEUS programos išorinio audito rekomendacijomis.

 Tikimės, kad nuosekliai ir kryptingai dirbdami sieksime dar geresnio mokyklos mikroklimatą, saugios bei draugiškos aplinkos joje besimokantiems mokiniams.

**V. Gimnazijos darbo su patyčiomis įsipareigojimai, tikslai , uždaviniai**

Skaistgirio gimnazija dirba vadovaudamasi Lietuvos Respublikos Švietimo įstatymu, mokyklos nuostatais, strateginiu ir metiniu veiklos bei ugdymo planais, mokyklos vidaus darbo tvarkos taisyklėmis ir kitais teisės aktais. Siekiant sumažinti patyčių mastą mokykloje, vadovaujamasi Lietuvos Respublikos Vaiko teisių apsaugos pagrindų įstatymu, Smurto ir patyčių prevencijos ir intervencijos vykdymo tvarkos aprašu, Vaiko gerovės komisijos metiniu veiklos planu, OLWEUS programos standartu.

Gimnazija įsipareigoja 2021–2022 m.m. toliau dirbti remdamasi OLWEUS standartu.

 Siekdami mokinių saugumo, klasės auklėtojai klasėse, pakartos prieš patyčias nukreiptas taisykles. Didelis dėmesys turėtų būti skiriamas pastebėti ir sustabdyti patyčias draugų, bendraklasių tarpe. Vėl bus kalbama apie patyčias telefonu, internetu, nes patyčios telefonu tarp mokinių išlieka. Didelį dėmesį atkreipti į “ karštuosius taškus“, kur labiausiai vyksta patyčios (žaidimų aikštelėje, sporto salėje, valgykloje, klasėje, kai nėra mokytojo), sustiprinti budėjimą, kalbėtis apie mokinių elgesį pamokų, pertraukų metu klasių valandėse. 2021 m. rudenį bus peržiūrėtos ir atnaujintos „drausminimo kopetėlės“. Siekiama, kad ir toliau būtų kuriama saugi bendruomenės nariams aplinka, skatinamas teigiamas mokinių elgesys bei draugiškumas.

 Bus atsižvelgta į MSG susirinkimuose priimtus nutarimus: vedant klasių valandėles į pokalbio temą integruoti patyčių problemas, įpareigoti mokytojus nepalikti mokinių kabinetuose be mokytojo priežiūros( esant kontaktiniam mokymuisi). Mokantis nuotoliniu būdu atkreipti dėmesį į elektronines patyčias. Siekti sumažinti patyčių skaičių nesaugiose gimnazijos vietose dirbant kontaktiniu būdu. Atsiradus galimybei dirbti kontaktiniu būdu bus koreguojami budėjimo grafikai, atsižvelgiant į tas vietas, kur patyčių atvejų yra daugiausia. Visose gimnazijos veiklose skatinti mokinių sąmoningą požiūrį į tarpusavio bendravimą internetinėje erdvėje.

 BŪTINAI pildyti patyčių registracijos formas, pravesti korekcinius pokalbius ir pranešti tėvams. Svarbu suprasti, kad sustabdyti patyčias nėra vieno žmogaus jėgoms ir labai svarbu, kad, bandydami spręsti patyčių situacijas, tėvai aktyviai bendradarbiautų su mokykla. Tėveliai kalbėdami su vaikais turėtų aiškiai parodyti vaikams, kad netoleruoja agresyvaus, netinkamo elgesio.Pokalbiai apie elektronines patyčias virtualioje erdvėje išlieka vienas pgarindinių pokalbio temų tiek tėvams su vaikais, tiek mokytojams su mokiniais.

 Atsižvelgiant į Covid -19 infekcijos prevencijos ir situacijos valdymą, prasidėjus 2021-2022 mokslo metams mokyklos bendruomenės susirinkime buvo susitarta dėl budėjimo tvarkos taisyklių. Mokiniai mokykloje turi savo klases. Sudarytas pamokų laikas, taip pat atskiras laikas pietų pertraukai. Pasiekti susitarimai dėl judėjimo, saugaus buvimo mokykloje. Nuotolinio mokymosi metu bus siekiamas didesnis tėvų įsitraukimas dėl patyčių virtualioje erdvėje.

**Tikslas:** Per 2021 – 2022 m. m. sumažinti gimnazijoje patyčių pasireiškimą 1 proc.“ Karštuose taškuose“, pastebėti, reaguoti ir užkirsti kelią patyčioms elektroninėje erdvėje.

**Uždaviniai:**

1. Mokyti mokinius bendrauti ir bendradarbiauti, diegiant atsakomybę už savo veiksmus tiek bendraujant kontaktiniu būdu, tiek virtualioje erdvėje.
2. Siekti , kad bent 1% sumažėtų patyčių atvejų.
3. Atnaujinti drausminimo kopetėles, pritaikant jas nuotoliniam ugdymui.
4. Tikslingai, atsižvelgiant į tyrimo rezultatus, organizuoti progimnazijos darbuotojų budėjimą.
5. Atnaujinti informaciją apie OPPP mokyklos interneto svetainėje.

**VI. Užduočių, atsakomybių, laiko ribų, dokumentų šablonų ir procedūrų aprašas**

|  |  |  |  |
| --- | --- | --- | --- |
| **Eil. Nr.** | **Veiklos turinys / priemonės pavadinimas** | **Laikotarpis / data** | **Dokumento Nr. / terminas** |
|  | Olweus programos kokybės užtikrinimosistemos (OPKUS) plano rengimas, joaptarimas MSG, tvirtinimas. | 2021 m. rugsėjis | Direktoriaus įsakymu patvirtintas OPKUS planas |
|  | OPKUS dokumentų peržiūra ir koregavimas atsižvelgiant į OPKUS audito auditorių išvadas. | 2021 m. lapkritis | Direktoriaus įsakymu patvirtintas OPKUS planas, MSG, Drausminimo kopėtėlės, patyčių registracijos žurnalas |
|  | Naujai atvykusių mokinių supažindinimas su Olweus PPP taisyklėmis | Mokslo metų pradžioje ar atvykus naujiems mokiniams | R2 arba klasės auklėtojo įrašas elektroniniame dienyne- po supažindinimo  |
|  | Gimnazijos personalo supažindinimas su OPKUS planu ir OPPP procedūromis (dokumentas Nr. P1). | 2021 m. rugsėjis | C4 formos pildymas iš karto po susitikimo; R1 formos pildymas iš karto po susitikimo |
|  | 5.1. 1-4 , 5-8, I-IIg Olweus klasių valandėlių vedimas.5.2. Užsiėmimai klasių valandėlių metu skiriami mokinių bendravimui, tolerancijai ir bendradarbiavimui ugdyti.5.3. Sudėtingesnių atvejų analizė ir konstruktyvių sprendimų paieška.5.4. IIIg,IVg Olweus klasių veikla integruojama į gimnazijoje vykstančias veiklas. | Du kartus per mėnesį, 2021 m. rugsėjis – 2022 m. birželis | Fiksavimas TAMO dienyne skiltyje ,,OLWEUS klasės valandėlė“, nurodant temą, metodus, rezultatą. |
|  | Klasės valandėlių ir individualių pokalbių metu išaiškinti mokiniams elektroninių patyčių ir konflikto sampratas, mokyti juos bendrauti ir bendradarbiauti, konstruktyviai spręstikonfliktus. | Mokslo metų eigoje | C2 formą pildo klasių vadovai |
|  | Individualūs pokalbiai su mokiniais patyčių prevencijos klausimais. Keturių patyčių prevencijos taisyklių aktyvus ir nuoseklus taikymas. | Visus mokslo metus | C21-IVg klasių vadovės, pagalbos mokiniui specialistės |
|  | Trišaliai pokalbiai( klasės auklėtojas, mokinys, tėvai/globėjai), kuriuose aptariama patyčių tema. | Bent 1 kartą per mokslo metus | Klasės auklėtojo atmintinė C2Pildo klasių auklėtojai. |
|  | Tėvų (globėjų, rūpintojų) informavimas apie patyčių prevencijos veiklą, per klasės tėvų susirinkimus, tėvų dienas mokykloje.Įvykus patyčių atvejui. | I-ame mokslo metų pusmetyje pagal klasių auklėtojų darbo planusMokslo metų eigoje | Direktoriaus atmintinė C1 klasės auklėtojo atmintinė C2 iki vasario mėn. ir birželio mėn. |
|  | Tėvų (globėjų, rūpintojų) informavimas apie apklausos rezultatus per klasės tėvų susirinkimus,tėvų dienas mokykloje, trišalius pokalbius. | II-ame mokslo metų pusmetyje pagal klasių auklėtojų darbo planus | Fiksavimas TAMO dienyne.Pildo klasių auklėtojai. |
|  | Patyčių prevencijos taisyklių laikymasis (reikalui esant, OPKUS procedūrų, sprendžiant patyčių atvejus, taikymas). | 2021 m. rugsėjis – 2022 m. birželis | C2 formos pildymas 2 kartus per mokslo metus (2022-01-17 ir 2022-05-30), pildo 1 – IIg klasių vadovai |
|  | Informacijos apie patyčias ir jų prevenciją skelbimas gimnazijos televizoriuje, internetiniame puslapyje | Mokslo metų eigoje | Programos koordinatorė, mokytoja A. Lapienė |
|  | MSG susitikimų organizavimas.MSG susitikimai Microsoft Teams platformoje. | 2021 m. rugsėjis; 2021 m. lapkritis; 2022 m. sausis; 2022 m. kovas; 2022 m. gegužėEsant nuotoliniam ugdymui. | R1 formos pildymas iš karto po kiekvieno susitikimo. MSG vadovai. |
|  | Gimnazijos mokytojų susitikimai:primenami Olweus programosstandarto reikalavimai, patyčiųprevencijos principai (MicrosoftTeams platformoje) | Pagal poreikį | C4 formoje iš karto, pasibaigus susitikimui, pildo direktorius |
|  | Gimnazijos darbuotojų susitikimų organizavimas. | 2021 m. rugsėjis ir 2022m. kovas | C4 formos pildymas iš karto, pasibaigus susitikimui, pildo direktorius |
|  | Olweus patyčių tyrimo organizavimas 3 – IIg klasėse. | 2021 m. lapkričio – gruodžio mėn. | C1 formos pildymas gavus apklausos rezultatus |
|  | 17.1.Apklausos rezultatų analizė su koordinacinio komiteto nariais ir MSG vadovais.17.2.Apklausos rezultatų analizė aptariama klasėse valandėlių metu.17.3.Apklausos rezultatų analizė Mokinių taryboje. | Sausio – vasario mėn. | Rekomendacijų parengimas. C3 formos pildymas ir R4 formos pildymas iš karto, pasibaigus susirinkimui, OP koordinacinio susitikimo protokolas C1 formos pildymas  |
|  | Tyrimo rezultatų pristatymas gimnazijos bendruomenei | 2022m. vasario mėn.  | C4 formos pildymas (pildo direktorius)Protokolai. dalyvių sąrašai |
|  | Diskusijos elektroninių patyčiųprevencijos tema Mokinių tarybossusitikimuose Microsoft Teamsplatformoje | Esant nuotoliniam ugdymui | C3 formoje ir R4 formoje iš karto, pasibaigus susitikimui |
|  | Gimnazijos mokytojų budėjimo organizavimas atsižvelgiant į tyrime išskirtasnesaugias zonas. | 2021 m. rugsėjis – 2022 m. birželis | Mokytojų budėjimo planas / grafikas  |
|  | Mokytojų budėjimo plano peržiūra ir koregavimas, suaktyvinant mokytojų budėjimą dėl COVID-19, laikantis klasių izoliavimo principo. | Mokslo metų eigoje | Mokytojų budėjimo planas / grafikas |
|  | Renginiai patyčių prevencijai:Sąmoningumo didinimo mėnuo BE PATYČIŲ 2022 m. Tarptautinės Tolerancijos dienos minėjimas; Kūrybinių darbų konkursai, akcijos, protmūšiai skirti patyčių ir smurto prevencijai; Dalyvavimas konferencijose, seminaruose, mokymuose patyčių tema. | Mokslo metų eigoje | Informacija viešinama gimnazijos interneto svetainėje ir informacija viešinama gimnazijos facebook svetainėje. |
|  | Elektroninių patyčių prevencijospriemonių taikymas vykdant nuotolinįugdymą(si), pagal Drausminimo kopėtėlių žingsnelius. | Esant nuotoliniam ugdymui  | Patyčių registravimo žurnalas Teams Patyčių registravimo žurnalo protokolai |
|  | Nukrypimų fiksavimas ir trūkumų pašalinimas | Užfiksavus nukrypimą | A1/A2formos |
|  | Konsultacijos su programos instruktore.Planuojami susitikimai. | Mokslo metų eigoje | Programos koordinatorė |

**VII. Plano paruošimas ir tvirtinima**s

 Planas parengtas 2021-2022 mokslo metams. Planas tvirtinamas gimnazijos Direktoriaus ir įsigalioja nuo patvirtinimo datos. 2021 m. lapkričio pabaigoje vyks mokinių apklausos tyrimas, kuriuo bus siekiama išsiaiškinti patyčių situaciją mokykloje ir numatyti tolimesnius veiksmus jų mažinimui.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**